OpenLLM-France/wikimedia huggingface dataset:
# Eritrosiderita

Eritrosiderita haluro motako minerala da. Izena grezieratik dator, έρυθρός (horia) eta σίδηρος (burdina).

## Ezaugarriak

Eritrosiderita haluro mineralaren formula kimikoa hau da: ${\ce {K2[Fe^{3+}Cl5(H2O)]}}$. Sistema ortoerronbikoaren arabera sortzen ditu kristalak.

## Eraketa eta meatokiak

Vesuvio mendian aurkitu zen lehen aldiz, Napolin, Italia. Siziliako Etnan ere aurkitu da, Ameriketako Estatu Batuetan Mexiko Berriako Carlsbaden, Irango Hormozgan probintziako Sar Pohlen eta Alemaniako hainbat lekutan.

## Erreferentziak

* 1 2 (Ingelesez) «Erythrosiderite: Mineral information, data and localities.» www.mindat.org (Noiz kontsultatua: 12-05-2019).
# Eritze (Itza)

Eritze Nafarroa Garaiko kontzejua da, Itza udalerrikoa; Eritzebeiti eta Eritze Itza ere deitzen zaio, Atetz haraneko Eritzetik bereizteko. Gulibarrekin batu baino lehen, Itza zendeako kontzeju nagusia zen; gaur egun ere udalerriko burua da. 47 biztanle zituen 2020an.

## Demografia

Eritzeko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 57 | 55 | 58 | 60 | 57 | 65 | 55 | 51 |

## Azpiegitura eta garraioak

La Burundesa autobus konpainiaren Gasteiz-Iruñea lineak geltokia dauka herrian. Guztira hiru zerbitzu izaten dira norabide bakoitzean. Linearen ibilbidea honakoa da:
* Gasteiz - Ilarratza - Argomaiz - Agurain - Munain - San Roman - Ibarguren - Andoin - Olatzagutia - Ziordia - Altsasu - Urdiain - Iturmendi - Bakaiku - Etxarri Aranatz - Arbizu - Lakuntza - Arruazu - Uharte Arakil - Irañeta - Ihabar - Hiriberri - Etxarren - Irurtzun - Eritze - Saratsa - Añezkar - Berriobeiti eta Iruñea
La Muguiroarra autobus konpainiak ere batzen du herria Iruñearekin. Lineak honako ibilbidea egiten du:
* Aldatz - Lekunberri - Irurtzun - Berriobeiti - Iruñea

## Argazki galeria

* Eritze 20-10-21

## Erreferentziak

* ↑ Toponimia: Itza. euskaltzaindia.eus (Noiz kontsultatua: 2019-05-12).
* ↑ Erice: datos de la entidad. navarra.es (Noiz kontsultatua: 2021-7-9).

## Kanpo estekak

* Datuak: Q12257036
* Multimedia: Eritze (Itza) / Q12257036
# Eritze Atetz

Eritze Nafarroa Garaiko kontzejua da, Atetz udalerrikoa; Eritzegoiti edo Eritze Atetz ere deitzen zaio, Eritzebeiti izena daraman Itza haraneko hiriburutik bereizteko. 2020an 34 biztanle zituen.

## Demografia

Eritzeko biztanleria :
| 2000 | 2005 | 2010 | 2015 | 2020 |
| 34 | 35 | 45 | 35 | 34 |

## Irudi galeria

* Eritzeko elizaren aurrealdea. Hormaren goialdean, arkuen gainean, bi hilarri txertatuta ageri dira.
* Eritzeko etxeak
* Eritzegoiti, 20-11-18

## Erreferentziak

* ↑ Euskaltzaindiaren izendegia.
* ↑ Erice: datos de la entidad. navarra.es (Noiz kontsultatua: 2021-8-2).

## Ikus, gainera

* Eritze (Itza)

## Kanpo estekak

* Datuak: Q8776896
* Multimedia: Eritze / Q8776896
# Euskal Eskultura Berria

"Euskal Eskultura Berria" hainbat artistek 60ko eta 70eko hamarkadetan jorratutako lan eskultorikoari deritzo.Artista horiek, Jorge Oteizaren obra eskultorikoa eta teorikoa aztertu ondoren, urte horietako euskal eskultura eguneratu zuten, nazioarteko korronte estetiko berriei lotuta. Aurreko belaunaldiko euskal eskulturaren herentzia abstraktua mantenduz, talde horrek alde batera utzi zituen tokiko tradizio eskultorikoarekin lotu ohi diren materialak eta teknikak.
Euskal Eskultura Berriaren parte izan ziren artistarik esanguratsuen artean, Elena Mendizabal, Angel Bados, Txomin Badiola, Pello Irazu, María Luisa Fernández eta Juan Luis Moraza izan ziren.
* ↑ «San Telmoko arte modernoari garaikidea batu zaio» Berria 2024-04-13 (Noiz kontsultatua: 2024-09-20).
* ↑ (Gaztelaniaz) «Melena» Museo de Bellas Artes de Bilbao (Noiz kontsultatua: 2024-09-20).
# Euskal Gastronomia Museoa

Euskal Gastronomia Museoa Laudion (Araba) kokaturiko Euskal Herriko gastronomia gaitzat duen museoa da.

## Historia

Euskal Gastronomia Museoak 1994an ireki zituen ateak aurrenekoz eta, ordutik, atzoko eta gaurko sukaldaritzaren gakoak aurkeztu dizkio bisitariari. Gastronomiaren Euskal Museoaren Kontsortzioaren laguntzarekin ipini zen abian tokia, XX. mendeko azken hamarkadan, eta Zubiko etxean dago kokatuta, hain zuzen XIX. mendeko etxe dotore batean.
Hiru solairutan dago banatuta, eta bertan ondokoa topa daiteke: sukaldatzeko tresnak, langile ezberdinek jantzi izan ohi zituzten edo egun ere erabiltzen diren uniformeak, egur labeak, gozotegi baten erreplika, mundu osoko jatetxeetako karta bilduma bat, etab. Hala, etxean burutu izan den sukaldaritzaz gehiago jakiteko abagunea edukiko dugu, gainera, profesional moduan, gaur arteko jardunaren berri ere jasoz.

## Kanpo estekak

* (Gaztelaniaz)}(Frantsesez)(Ingelesez) Museoaren webgune ofiziala
* Laudioko Euskal Gastronomia Museoa Euskonews Gaztean
* Datuak: Q12257458
# Euskal Geografia Elkargoa

"Andrés de Urdaneta" (INGEBA) edo Euskal Geografia Elkargoa irabazi-asmorik gabeko elkartea da, eta zientzia geografikoa eta haren antzeko diziplinak sustatzea eta zabaltzea du helburu, batez ere ingurumenarekin lotutakoak. 1977an sortu zuten Javier Gómez Piñeirok, Iñigo Agirrek, José Luis Orellak eta unibertsitateko beste irakasle batzuek sortu zuten.
"Lurralde, Investigación y Espacio" aldizkari zientifikoa editatzen du.

## Erreferentziak

* ↑ «Que es ingeba (Euskal Geografi Elkargoa - Instituto Geografico Vasco)» www.ingeba.org (Noiz kontsultatua: 2024-02-01).

## Kanpo estekak

* Datuak: Q20010667
# Erregai fluido

Naturan erregai fluidoak erregai solidoak baino ez ohikoagoak direnez, gizakiak elementu hauek areagotu ditu, era industrializatu baten bidez. Bi eratako erregai fluidoak daude: likidoak (gasolioa, kerosenoa, gasolina...) eta gaseosoak (gas naturala, petrolio gas likidotuak...).

## Erreferentziak

* ↑ http://www.eltribuno.info/salta/45224-Es-dramatica-la-escasez-de-combustibles-liquidos.note.aspx%5B%5D

## Kanpo estekak

* Datuak: Q12257090
# Erregai solido

Erregai solidoetan ikatza, zura eta turba bezalakoak sartzen dira. Naturan aurkitutako elementuak dira eta ondorioz eraldaketa kimikorik jasan ez dutenak. Erregai edo elementu hauek naturarekin bat sortutakoak izateak ondorio bat dakar: bere erabilpena historian zehar. Erregai solidoak historiaurreko garaitik erabili izan dira, historian zehar gaur egun arte iraunduz.

## Erreferentziak

* ↑ http://www.qantara-med.org/qantara4/public/show_document.php?do_id=577&lang=es%5B%5D

## Kanpo estekak

* Datuak: Q3753058
# Errege

Erregea, herrialde edo estatu baten monarka gizonezkoa da; estatuburua monarkia gisa eratutako estatuetan, edo ohiturazko monarka estaturik gabeko herri batzuen kasuan, esate baterako Uganda estatuaren barruko Buganda erresumako monarkiaren kasuan.
Monarka kontzeptua ez da guztiz berdina, ohituraz beste titulu batzuk ere badira horren barruan, hala nola enperadoreak, sultanak, emirrak eta beste.

## Gramatika oharra

Errege hitzak, zentzu bereziarekin, eskuin edo ezker osagarririk ez duenean, garai eta euskalki guztietan --gutxienez XIX. mendearen amaieraraino-- erabilerarik ohikoena, artikulurik gabe:. Adibidez: Errege espantatu zen.

## Erreginak eta errege ezkontideak

Erresumako monarka emakumezkoa bada, erregina da. Euskaraz errege eta erregina terminoak oso markatuta daude generoaren aldetik, eta horregatik, erresuma bateko historiaz ari garenean, haren agintari monarkei errege-erreginak esaten zaie pluralez euskaraz.
Erregina subirau baten senarra errege izan daiteke tituluz zenbait tradizio monarkikotan, eta errege ezkontidea esaten zaie kasu horretan. Baina hau ez da berdina monarkia guztietan: Ingalaterrakoan, Elisabet II.aren senarrari printze esaten zaio. Aldiz, Nafarroako erresuman, erregina subirauen ezkontideek errege titulua erabiltzen zuten, eta erregeen zenbaketa ohikoetan ere ageri dira. Esate baterako, Joana I.aren senarra, Filipe Ederra, Filipe I.a Nafarroako gisa agertzen da Nafarroako errege-erreginen zerrenda dinastikoetan.

## Gaur egungo erregeak

21. mendeko lehen laurdeneko errege batzuk, estatuburu ere badirenak.
* Karlos XVI.a Gustavo Suediakoa (1973).
* Mswati III.a Swazilandiakoa (1986)
* Harald V.a Norvegiakoa (1991)
* Letsie III.a Lesothokoa (1996)
* Abdullah II.a Jordaniakoa (1999)
* Mohammed VI.a Marokokoa (1999)
* Hamad bin Isa Al Khalifa (2002)
* Norodom Sihamoni (2004)
* Jigme Khesar Namgyel Wangchuck (2006)
* Tupou VI.a Tongakoa (2012)
* Gilen Alexandro Herbehereetakoa (2013)
* Filipe Belgikakoa (2013
* Felipe VI.a Espainiakoa (2014)
* Salman Saudi Arabiakoa (2015)
* Rama X.a Thailandiakoa (2016)
* Karlos III.a Erresuma Batukoa (2022)
* Frederiko X.a Danimarkakoa (2024).

## Iruditegia

* Eneko Arista, lehen euskal erregea (Iruñekoa), eskuineko zalduna, XVIII. mendeko berregiketa barroko batean.Eneko Arista, lehen euskal erregea (Iruñekoa), eskuineko zalduna, XVIII. mendeko berregiketa barroko batean.
* Errege zaldun baten irudia, Alaitzako elizan (Araba).
* Henrike II.a Nafarroakoa.
* Felipe VI.a, Espainiako erregea.
* Errege baten irudia karta joko aleman batean.

## Erreferentziak

* ↑ «errege - OEH - Bilaketa» www.euskaltzaindia.eus (Noiz kontsultatua: 2023-04-17).

## Kanpo estekak

* Datuak: Q12097
* Multimedia: Kings / Q12097
# Errege-alferez

Erdi Aroan errege-alferez erregearen gudarosteen buruzagia izan zen. Horrela, Lope I.a Diaz Harokoa Antso III.a Gaztelakoarena izan zen, Gomez Gartxez Agoncillokoa Antso VII.a Nafarroakoarena, Martin Enrikez Lakarrakoa Karlos II.a Nafarroakoarena edo Cid Campeador Antso II.a Gaztelakoarena.
Alferez, gudari taldeetan, bandera eramaten zuena izan zen. Horrela, Indietako kabildoetan errege-alferez (gaztelaniaz: alférez real) ohorezko titulu sortu zuten zeremonia ofizialetan erregea ordezkatzeko.

## Ikus, gainera

* Nafarroako banderazain

## Erreferentziak

* ↑ Lur entziklopedietatik hartua.

## Kanpo estekak

* Datuak: Q5668163
# Father of the Bride (1991ko filma)

Father of the Bride (euskaraz Emaztegaiaren Aita) 1991ko Charles Shyer estatubatuar zinema zuzendariak zuzendutako komedia film bat da. Spencer Tracy eta Elizabeth Taylor aktoreek antzeztutako 1950ko izenburu berdineko filmaren berregokitzapena da. Steve Martin, Diane Keaton, Kimberly Williams, George Newbern, Martin Short, B. D. Wong eta Kieran Culkin aktoreek antzeztu zuten.
Father of the Bride Part II (1995) jarraipena izan zuen.

## Argumentua

Oharra: Atal honek istorio osoa edo amaiera argitzen du.
San Marino hiria, Kalifornia. George Banks (Steve Martin) adin helduko baina espiritu gazteko gizona da, horregatik bere 22 urteko Annie alaba (Kimberly Williams-Paisley) ezkontzera doala ezin sinisturik dago, berarentzat oraindik neskato bat baita. Denek Bryan MacKenzie (George Newbern) senargaia mutil zintzo eta bikaina dela uste duten arren, Grogentzat bere etsai bilakatuko da, haren alaba betiko galduko duela uste baitu. Horri ezkontzaren kostu ikaragarria gehitu behar zaio, senargaia Bel Air auzoko goi maila sozialeko famili bateko senidea baita.

## Aktoreak

* Steve Martin: George Banks
* Diane Keaton: Nina Banks
* Kimberly Williams: Annie Banks-MacKenzie
* Kieran Culkin: Matty Banks
* George Newbern: Bryan MacKenzie
* Peter Michael Goetz: John MacKenzie
* Kate McGregor-Stewart: Joanna MacKenzie
* Martin Short: Franck Eggelhoffer
* B. D. Wong: Howard Weinstein
* Richard Portnow: Al
* David Pasquesi: Hanck
* Chauncey Leopardi: Cameron
* Eugene Levy: Enkanteko abeslaria
* Marissa Lefton: Annie, 3 urterekin
* Sarah Rose Karr: Annie, 7 urterekin
* Amy Young: Annie, 12 urterekin
* Ira Heiden: Supermerkatuko biltegiko mutila
* Britt Leach: Supermerkatuko manager laguntzailea

## Kanpo estekak

* IMDBko fitxa irakurgai (Ingelesez)
* Datuak: Q2566505
* Multimedia: Father of the Bride (1991 film) / Q2566505
# Fatick

Fatick Senegalgo hiria da, izen bereko departamenduko eta eskualdeko hiriburua. Herrialdearen mendebaldean dago, Dakarretik 155 kilometrotara. 2007an 24.855 biztanle zituen.

## Kanpo estekak

* Datuak: Q430470
* Multimedia: Fatick / Q430470
# Fatick (eskualdea)

Fatick Senegalgo 14 eskualde administratiboetako bat da, herrialdearen mendebaldean dagoena. Hegoaldean Ganbiarekin du muga. 6.685 kilometro koadroko eremua du, eta 2013an 714.392 biztanle zituen. Hiriburua Fatick da.

## Departamenduak

* Fatick departamendua
* Foundiougne departamendua
* Gossas departamendua

## Kanpo estekak

* Datuak: Q856282
* Multimedia: Fatick Region / Q856282
# Father Gets in the Game

Father Gets in the Game filma David Wark Griffith zinemagilearen lana da, 1908. urtekoa.

## Pertsonaiak

* Mack Sennett
* Harry Solter
* George Gebhardt
* Linda Arvidson
* Charles Avery
* Charles Gorman
* Charles Inslee
* Florence Lawrence
* Marion Leonard
* Jeanie Macpherson

## Erreferentziak

* ↑ Father Gets in the Game
* ↑ FATHER GETS IN THE GAME

## Kanpo estekak

* imdb.com
* Datuak: Q3067188
# Fatima

Fatima honakoa izan daiteke:

## Pertsonak

* Fatima, emakume izena.
* Fatima az-Zahra, Mahoma profetaren alaba.
* Fatima al-Hurra, Aixa gisa ezaguna, Granadako erregina
* Fatimako Ama Birjina, Ama Birjinaren ustezko agerpena.
** Fatimako Misterioak, agerpen horretan emandako ustezko mezuak.

## Lekuak
### Argentina

* Fátima, Buenos Airesko probintziako herria.
* Barrio Fátima, Garupa udalerriko auzoa.
* Fátima geltokia, tren geltokia.

### Brasil

* Fátima, Bahíako udalerria.
* Fátima, Tocantinseko udalerria.
* Fátima do Sul, Mato Grosso do Suleko udalerria.

### Espainia

* Fátima, Castril udalerriko herria, Granadako probintzian.
* Fátima, El Paso udalerriko herria, Kanarietan.
* Fátima, Los Silos udalerrik oherria, Kanarietan.
* Barriada de Fátima, Espera udalerriko auzoa, Cádizko probintzian.
* Santaella de Fátima, Carmona udalerriko herria, Sevillako probintzian.

### Macau

* Nossa Senhora de Fátima, Macauko fregesia.

### Paraguai

* Virgen de Fátima, Asuncion hiriko auzoa.

### Portugal

* Fátima, Ourém udalerriko fregesia.
** Fátimako santutegia, Fatimak Ama Birjinari eskainitako santutegia, herri horretan.
* Nossa Senhora de Fátima, Aveiroko fregesia.
* Nossa Senhora de Fátima, Entroncamentoko fregesia.
* Nossa Senhora de Fátima, Lisboako fregesia.

## Historia

* Fatimako sarraskia, Argentinako diktadura militarrean gertaturikoa.
# Father of the Pride

Father of the Pride (ingelesez: Father of the Pride) Jeffrey Katzenbergek 2004an NBC konpainiarentzat sortu zuen komedia biziduna.

## Kanpo estekak

* Datuak: Q2668662
# Father Mathew zubia

Aita Mathew zubia (ingelesez Father Mathew Bridge, irlanderaz Droichead an Athar Maitiú) Irlandako Errepublikako Dublin hiriburuan dagoen zubi bat da. Liffey ibaia zeharkatzen du, Lower Bridge Street eta Christ Church Street kaleak elkartuz.
Theobald Mathew (1790–1856) irlandar apaiz katolikoaren omenezko izena darama.

## Historia

Gaur egun zubi hau dagoen gunean jada 1014an egurrezko zubi bat bazegoen, ziur aski Bridge of Dubhghall deitua. Halere, bikingo eta normandarren garaietan hainbat aldiz suntsitua eta berreraikia izan zen. Gaur egun ikus daitekeen zubia 1816an eraiki zen, hiri honetako O'Donovan Rossa zubia eta Dublindik hurbil dagoen Lucan udalerriko Lucan zubiarekin batera. Urte hartako abenduaren 10ean inauguratu zen.

## Iruditegia

* Zubia eta Liffey ibaia.

## Kanpo estekak

* Datuak: Q5437633
* Multimedia: Father Mathew Bridge / Q5437633
# Europar Batasuneko Estatuen Kanpoko Mugetan Lankidetza Operatiboa Kudeatzeko Europako Agentzia

Europar Batasuneko Estatuen Kanpoko Mugetan Lankidetza Operatiboa Kudeatzeko Europako Agentzia (Frontex) Europar Batasuneko estatuen kanpoko mugak kontrolatzeko eta zaintzeko laguntza eskaintzen zuen agentzia izan zen. Kudeaketa bateratua bultzatuz, kontrol eta zaintza horien inguruko neurriak aplikatzen zituen. 2004an sortua, Varsovian du egoitza. 2012an Muga eta Kostaldeen Guardia Europako Agentziak ordezkatu zuen.

## Erreferentziak

* ↑ Euskalterm: [Europako Tratatuen Hiztegia] [2014]

## Kanpo estekak

* Datuak: Q546101
* Multimedia: Frontex / Q546101
# Europar Batasuneko Sateliteen Zentroa

Europar Batasuneko Sateliteen Zentroa (EBSZ) satelite bidezko irudien analisitik lortutako materiala eskaintzen duen agentzia da. Atzerri eta Segurtasun Politika Erkidearen barnean, erabakiak hartzen laguntzea du helburu nagusia. 2002an sortua, Torrejon de Ardozeko aire-basean du egoitza.

## Erreferentziak

* ↑ Euskalterm: [Europako Tratatuen Hiztegia] [2014]

## Kanpo estekak

* Datuak: Q1388519
# Europar Batasunaren lan-araudiak

Europar Batasunaren lan-araudiak langileen gutxieneko bizi-maila bermatzea xede duten Europako araudiak dira; baina, horren gain, herrialde kide guztietako lan-baldintzak berdintzea ere lortu nahi dute. Europar Batasunaren lan-araudiak Europar Batasun osoan eskulanaren joan-etorri askea du oinarri.
# Europar Batasuneko Oinarrizko Eskubideen Agentzia

Europar Batasuneko Oinarrizko Eskubideen Agentzia (FRA) oinarrizko eskubideen arloan jardutea helburu duen agentzia da. Hauek dira egiteko nagusiak: arrazakeriari, xenofobiari, sexu-orientazio edo -identitateagatiko diskriminazioari eta antzeko eskubide-urratzeei aurre egiteko neurriak eta ekintzak definitzea eta oinarrizko eskubideen arloan aholkularitza eskaintzea. 2007an sortua, Vienan du egoitza. Oinarrizko Eskubideen Agentziak aholkularitza independentea ematen die erabaki nazionalak hartzeko ardura dutenei eta Europar Batasunekoei, eta, horrela, lagundu egiten du oinarrizko eskubideen arloko eztabaidak, politikak eta legedia hobeto eta espezifikoago sortzen.

## Erreferentziak

* ↑ Euskalterm: [Europako Tratatuen Hiztegia] [2014]

## Kanpo estekak

* Datuak: Q48790
# Europar Batasuneko agentzia

Europar Batasuneko agentzia berezko nortasun juridikoa duen irabazi-asmorik gabeko erakunde publikoa da, Europar Batasunaren egintza baten bidez sortzen dena funtzio konkretu bat betetzeko. Agentzia horiek ekarpen handia egin diote EBren funtzionamendu eraginkorrari, Erkidegoko arkitekturaren arlo jakin batzuetan duten espezializazioari esker. Agentziak lau kategoriatan banatzen dira, bi motatan: Agentzia "arautzaileak" eta "exekutiboak".

## Erreferentziak

* ↑ Euskalterm: [Europako Tratatuen Hiztegia] [2014]

## Kanpo estekak

* Datuak: Q392918
* Multimedia: Agencies of the European Union / Q392918
# Feculas–Nafarroa geltokia

Feculas–Nafarroa Euskal Herriko Nafarroa Garaiko tren geltoki bat da, Lodosa udalerrian kokatuta dagoena.
Geltokia 1863ko abuztuaren 31an ireki zen.

## Egoera

Geltokia honako burdinbide hauen ibilbidearen zati da:
* Castejon — Bilbo: 44,700 kilometro-puntua

## Sarbideak

* Feculas auzoa

## Historia

Geltokia 1863ko abuztuaren 31an ireki zen, Nafarroa eta Bizkaia Errioxa eta Araba bidez lotu nahi zituen trenbidearen Castejon-Haro zatia ireki zuenean, Castejondik Bilborako Burdinbide Konpainia delakoak, Castejon-Bilbo burdinbidea.
Berehala, konpainia hondatu egin zen eta Norteko Konpainiak bere gain hartu zuen. Iberiar Penintsulako Iparraldeko burdinbideen konpainiaren esku geratu zen, bere titulartasuna mantendu zuen 1941ean nazionalizatu eta sortu berria zen RENFEn integratu zuten arte.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

## Geltokia

Alcanadreko errepidean dago, Lodosatik mendebaldera, herrigunetik urrun. Castejón-Urduña tartean zegoen, Castejón eta Bilbao lotu nahi zituen trenbidean, baina geroago ireki zen, eta Inabonos ongarri-fabrikaren eskutik etorri zen. Fabrika horri zerbitzua ematen dio. Horretarako, bi solairuko geltoki berezi bat eta altuera txikiko erantsitako dorrea eraiki ziren alboetako batean, aire modernistarekin. 2008an, babesleku bat gehitu zitzaion, bidaiarientzako eraikinaren aurrean zegoena. Hiru bide eta bi nasa ditu, bata albokoa eta bestea erdikoa bereziki estua.

## Zerbitzuak

* Renfe Operadora
| Zerbitzua | Hasiera | Ibilbidea | Amaiera ⁠ |
| 22 | Gasteiz | Langraiz • Argantzon • Manzanos • Miranda Ebro • Haro • Haro–El Pardo • Briones • Cenicero–San Isidro • Logroño • Recajo • Agoncillo • Arrubal • Alcanadre • Feculas–Nafarroa • Kalagorri • Rincon de Soto • Alfaro • Castejon • Tutera • Ribaforada • Cortes • Gallur • Luzeni • Pedrola • Cabañas de Ebro • Alagon • Casetas • Utebo • Zaragoza–Delicias • Zaragoza–Portillo • Zaragoza–Goya | Zaragoza Miraflores |

## Etorkizuna

Ez dago etorkizuneko planik geltoki hau oraingoz barne hartzen duenik.

## Erreferentziak

* ↑ EuroFerroviarios. «Feculas–Nafarroa (geltokia)» www.euroferroviarios.net (Noiz kontsultatua: 2020-06-13).
* ↑ «Zaragozatik Iruñera eta Altsasura» web.archive.org 2011-01-15 (Noiz kontsultatua: 2020-06-13).
* ↑ Herri Lanen Memoria 1884
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q4464116
* Multimedia: Feculas–Nafarroa train station / Q4464116
| | Alcanadre | Feculas–Nafarroa | Lodosa | |
| Bilbo–Abando | | | | Castejon |
# Feather Sound (Florida)

Feather Sound Ameriketako Estatu Batuetako erroldak esleitutako leku bat da. Pinellas konderrian dago, Florida estatuan. 3.607 biztanle ditu, 9,313948 kilometro koadroko azaleran banatuta.

## Ikus, gainera

* Pinellas konderria

## Kanpo estekak

* Datuak: Q2321660
# Febe

    Artikulu hau Greziar mitologiako titanideari buruzkoa da; Saturno planetaren satelitea gaitzat duena beste hau da: «Febe (satelitea)»
Greziar mitologian, Febe (antzinako grezieraz: Φοιβη, Phoebē, adimenaren "distira"), urrezko koroarena, jatorrizko titanideetako bat zen, Urano eta Gearen seme-alabak. Febe Zeorengana joan zen, eta, honekin, Leto eta Asteria izan zituen. Temisengandik jaso zuen Delfosko orakuluaren kontrola, iturri gutxi batzuen arabera, eta, ondoren, Apolori emango zion.
Bere izena, Artemisaren epiteto bezala ere erabiltzen zen, ilargiaren jainkosaren bere paperean, femeninotzat hartzen zena.

## Izen bereko beste pertsonaia batzuk

* Dioskuroek bahitu zuten Atenearen apaiz andere bat, Poluxekin ezkontzen amaitu zuena, norekin Mnesileo izan zuen. Meseniako errege Leuziporen edo Apolo jainkoaren alaba zen.
* Ninfa hamadriadeetako bat, Atlantiaren ahizpa. Danaorekin ezkondu zen.
* Heliadeetako bat, Helios eguzki jainkoa eta Klimeneren alabak
* Amazonetako bat, Heraklesek hil zuena.
* Tindaro eta Ledaren alaba bat eta Klitemnestraren ahizpa.

## Kanpo estekak

* Datuak: Q183281
* Multimedia: Phoebe (mythology) / Q183281